De ce nu vorbesc ungurii româneşte? "E un mit. Sunt stresaţi că nu cunosc limba foarte bine. Este o formă de auto-protejare"
Concluzia unei dezbateri organizate la Cluj-Napoca în privinţa ungurilor din România care nu ar vrea să vorbească româneşte este că, în realitate, acest lucru e doar un mit şi că sunt zone unde singura tangenţă a maghiarilor cu româna este în şcoală, iar aici lucrurile trebuie îmbunătăţite, relatează BZB.
"De ce nu vorbesc ungurii româneşte?" – astfel s-a numit dezbaterea organizată de Mathias Corvinus Collegium (MCC.
"Este un mit faptul că mghiarii nu vor să înveţe limba română. Conform unui sondaj, 90% dintre maghiari consideră că e important pentru copiii lor să ştie limba română", a declarat András Bethlendi, jurist, expert în drepturile minorităţilor şi cadru didactic universitar.
Există și o explicație pentru care populația maghiară din unele zone din Transilvania eziată să vorbească în română.
"Maghiarii din zonă ezită să vorbească limba română deoarece sunt stresaţi că nu cunosc limba foarte bine. Este o formă de auto-protejare. Acesta a fost şi cazul cu angajata de la Kaufland. Nu a avut nimic împotriva clientului român", a explicat Daniel Rotaru, student la Facultatea de Litere, limba şi literatura română, la Universitatea Babeş-Bolyai, care vrea să-i înveţe pe elevii din Odorheiu Secuiesc limba română.
Există o presiune pe maghiari că nu vorbesc bine limba română şi asta îi face să refuze s-o vorbească. "Există şi un termen pentru asta – poliţia limbii, şi chiar maghiarii ajung să se critice între ei pentru că nu ştiu bine româna", completează acesta.
Mathias Corvinus Collegium (MCC) este o organizaţie, fondată în 1996 ca o iniţiativă privată în Ungaria, care oferă tinerilor maghiari talentaţi pregătire extraşcolară gratuită. De cursurile oferite, printre care se numără şi cele de limba română, beneficiază peste 2.000 de tineri din opt oraşe: Cluj-Napoca, Arad, Miercurea Ciuc, Târgu Mureş, Oradea, Sfântu Gheorghe, Odorheiu Secuiesc şi Satu Mare.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank